Nužec Stacja
Nužec Stacja (lenk. Nurzec-Stacja, blrs. Нурэц-Станцыя) – kaimas Lenkijos šiaurės rytuose, Nužeco Stacjos valsčiuje, Semiatičės apskrityje, Palenkės vaivadijoje. Kaimas yra apie 16 km į rytus nuo Semiatičės ir apie 73 km į pietus nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Kaime yra Nužeco geležinkelio stotis, kuri yra įtraukta į Palenkės vaivadijos saugomų istorijos paminklų sąrašą. Kaimas pradėjo kurtis 1904 m., kai buvo pradėta tiesti geležinkelio linija Białystok-Siedlce. 1945 m. gruodžio 3 d. įkurta Nužec Stacjos Dievo Motinos Čenstakavos parapija.